open-index/open-wikipedia-markdown huggingface dataset:
புகழ்ச்சோழ நாயனார்

**புகழ்ச்சோழ நாயனார்** என்பவர் சைவ சமயத்தவர்களால் பெரிதும் மதிக்கப்படும் அறுபத்து மூன்று நாயன்மார்களில் ஒருவர் ஆவார். இவர் உறையூரைத் தலைநகராகக் கொண்டு அரசாண்டவர். சிவநெறியின் மீதிருந்த பற்றின் காரணமாகப் போரில் வென்றோர்களின் தலைகளில் ஒன்றாகச் சிவ அடியார் தலை இருப்பதைக் கண்டு கருவூரில் பெருந்தீ ஏற்படுத்தி, அதில் அடியாரின் தலையைத் தட்டில் வைத்து ஏந்தியவாறு சென்று உயிர்துறந்தார்.

## தொன்மம்
thumb|புகழ் சோழரின் வாளைப் பெற்று எறிபத்தர் தன்னை மாய்த்துக் கொள்ள முற்படுதல், புகழ்சோழர் அதை தடுத்தல்

சோழநாட்டு உறையூர்த் தலைநகரில் இருந்த அரசாண்ட மன்னர் **புகழ்ச்சோழர்**, அவர்  தமது தோள்வலிமையினால் உலக மன்னர்கள் தமது பணிகேட்டுத் தமது ஆணையின் கீழ் அடங்கி நடக்கச் செங்கோல் ஆட்சி புரிந்தனர். சிவாலயங்களில் எல்லாம் பூசனை விளங்கச் செய்வித்தும், அடியார்க்கு வேண்டுவன குறிப்பறிந்து கொடுத்தும், திருநீற்று நெறி விளங்கச் செய்தார். இவ்வாறு உறையூரில் இருந்து செங்கோல் செலுத்திய புகழ்ச்சோழர் கொங்கரும், குடபுலமன்னவர்களும் ஆகிய சிற்றரசர்களிடம் திறைபெறற் பொருட்டுத் தமது மரபின் தலைநகராகிய கருவூரை அடைந்தார். கருவூர் ஆனிலைக் கோயிலில் வழிபட்டு அத்தாணி மண்டபத்தில் அரச கொலு வீற்றிருந்து அம்மன்னர்கள் கொணர்ந்த திறை கண்டிருந்தனர். திறை கொணர்ந்து பணிந்த மன்னர்களுக்குச் செயலுரிமைத் தொழில் அருளினர். அவ்வாறு திறை கொணரா மன்னர் உளராகில் தெரிந்துரைப்பீர் என்று அமைச்சருக்குக் கட்டளை இட்டார்.

இவ்வாறு கருவூரில் தங்கிய நாட்களில், சிவகாமி ஆண்டார் என்னும் அடியார் சிவனுக்குச் சாத்தக் கொணர்ந்த பூவைப் பறித்துச் சிந்தியதனால் பட்டத்து யானையினையும், பாகரையும் எறிந்து கொன்ற எறிபத்தரிடம் யானையால் நேர்ந்த சிவ அபராதத்திற்குத் தீர்வாகத் தம்மையே கொல்லவேண்டும் என்று தம் உடைவாளினை நீட்டித் திருத்தொண்டில் தலை நின்றவர். 

இந்நாளில் அளந்து திறை கொணராது முரண்பட்ட அதிகன் என்பவன் அணித்தாகிய மலை அரணில் உள்ளான் என்று அமைச்சர் அரசர்க்கு அறிவித்தனர். படை எழுந்து அவ்வரணியை அழித்து வரும்படி அமைச்சர்க்கு அரசர் கட்டளை இட்டார். அமைச்சர்களும் அவ்வாறே சேனையுடன் சென்று அவ்வலிய அரணை முற்றுகை இட்டு அழித்து அதிகனது சேனையினை வென்றனர். அதிகன் தப்பிக் காட்டுக்குள் ஓடிவிட்டான். அமைச்சர்கள் வெற்றியுடனே அங்கு நின்றும் யானை, குதிரை முதலியவற்றையும் போர்ச்சின்னமாகத் கொல்லப்பட்ட தலைக்குவியல்களையும் அரசன் முன் கொண்டுவந்தனர். அவ்வாறு கொண்டு வந்த தலைக்குவியல்களுள் அரசர், ஒரு தலையிற் புன்சடையைக் கண்டார். கண்டு நடுங்கி தாம் திருநீற்று நெறி காத்து ஆண்ட அழகா இது என்று தம்மை இகழ்ந்து கொண்டார். ஒன்று செய்யத் துணிந்து தம் குமரனுக்கு முடிசூட்டும் படி அமைச்சருக்குக் கட்டளை இட்டார். தமக்குச் சேர்ந்த சிவ அபராதகமாகிய பழிக்குத் தீர்வு தாமே வகுப்பராகிச் செந்தீமுன் வளர்ப்பித்தார். பொய்ம்மாற்றும்  திருநீற்றுக் கோலம் புனைந்தனர். அச்சடையினைப் பொற்கலத்தில் தலைமேல் ஏந்திக்கொண்டு, எரியை வலம் வந்து திருவைந்த்தெழுத்தினை ஓதிக்கொண்டு மகிழ்ச்சியுடன் எரியினுட் புகுந்து இறைவரது கருணைத் திருவடி நிழற்கீழ் நீங்காது அமைந்திருந்தனர்.

## இலக்கியங்களில்
"பொழிற் கருவூர்த் துஞ்சிய புகழ் சோழற்கடியேன்" - திருத்தொண்டத் தொகை

## மேற்கோள்கள்

## உசாத்துணைகள்
#பெரிய புராணம் வசனம் - சிவதொண்டன் சபை, யாழ்ப்பாணம்

----

பகுப்பு:நாயன்மார்கள்
பகுப்பு:சோழ அரசர்கள்
அதிபத்த நாயனார்

**அதிபத்த நாயனார்** சிவத்தொண்டர்களாக வாழ்ந்த அறுபத்து மூன்று நாயன்மார்களுள் ஒருவராவார் மீன்பிடிப்பதை தொழிலாக கொண்டிருந்தவர். தன்னுடைய சிவபக்தியின் காரணமாக, தான் பிடிக்கும் மீன்களில் சிறந்த ஒன்றை சிவபெருமானுக்கு அர்ப்பணம் செய்வதை வழக்கமாக கொண்டிருந்தார். சில நாட்களில் ஒற்றை மீனே பிடிபட்டாலும் அதனை சிவபெருமானுக்கு அர்ப்பணம் செய்து விட்டு, வெறுங்கையுடன் திரும்புவார். இதனால் வறுமையால் வாடினார். ஒரு சமயம் சிவபெருமான் அதிபத்தரை சோதிக்க எண்ணி ஒரு மீனும் பிடிபடாத நாளில், இரத்தினங்கள் பதிந்த தங்க மீனை வலையில் சிக்குமாறு செய்தார். ஆனால் தீவிரமான பக்தரான அதிபத்தர், அதனையும் சிவபெருமானுக்கே அர்ப்பணம் செய்தார். இவ்வாறு தான் வறுமையிலும், பசியிலும் வாடிய பொழுதும், சிவபெருமானுக்கு சமர்ப்பிக்கும் வழமை தவறாத பக்தியை கொண்டவராக அதிபத்தர் விளங்கியமையால் அவரை நாயன்மார்களில் ஒருவராக போற்றுகின்றார்கள்.

இவரை "விரிதிரை சூழ் கடற்நாகை அதிபத்தர்க்கடியேன்" என்று திருத்தொண்டத் தொகையில், சுந்தரமூர்த்தி சுவாமிகள் குறிப்பிடுகிறார்.

## வாழ்க்கைப் புராணம்
சோழ நாட்டின் துறைமுக நகராக நாகபட்டினம் விளங்கிய காலம். நாகப்பட்டினம் கடற்கரைக்கு அருகே நுழைப்பாடி என்ற இடத்தில் பரதவர் எனும் இனத்தவர் மீன்பிடி தொழில் செய்து வாழ்ந்துவந்தனர். அவர்களுக்கு தலைவராக **அதிபக்தர்** இருந்தார். அவர் சிவபக்தி மிகுந்தவர் என்பதால் தனக்கு கிடைக்கும் மீன்களில் சிறந்ததொன்றை சிவபெருமானுக்கு அர்ப்பணம் செய்வதை வழக்கமாகக் கொண்டிருந்தார். தனக்கு ஒரு மீன் மட்டுமே கிடைக்கும் காலங்களிலும் இந்த வழமை தவறாது வந்தார்.

ஒரு சமயம் தொடர்ந்து ஒரு நாளுக்கு ஒரு மீன் என்றவாறே கிடைத்து வந்தது. அப்போதும் அந்தவொரு மீனையும் இறைவனுக்கு அர்ப்பணித்துவிட்டு அதிபக்தர் பசியோடு இருந்தார். அவரைப் போலவே நண்பர்களும், உறவினர்களும் உணவின்றி வருந்தினர். தொடர்ந்து வந்த நாளெல்லாம், இவ்வாறு ஒரு மீன் கிடைப்பதே வழமையாக நிகழ்ந்தது. ஆயினும் அதிபத்தர் தன்னுடைய பக்தியிலிருந்து தவறாமல் சிவபெருமானுக்கு அர்ப்பணிக்கும் செயலை செய்து வந்தார்.

அதிபத்தரை சோதிக்க எண்ணிய சிவபெருமான் ஒருநாள் மீனுக்கு பதிலாக பொன்மீனை அதிபத்தரின் வலையில் பிடிபடுமாறு செய்தார். அம்மீன் மீனுறுப்பெல்லாம் அமைந்த அற்புதப் படைப்பாக இருந்தது. அம்மீன் ரத்தின மணிகள் பதிந்த பொன்மீனாக இருந்தது. அதனை வலையில் பிடித்த வலைஞர்கள் மிகவும் மகிழ்ந்து அதிபத்தரிடம் கூறினார்கள். அன்றைய நாளில் அம்மீன் ஒன்றே கிடைத்தமையால், அதனை சிவபெருமானுக்கு அதிபத்தர் அர்ப்பணம் செய்தார். அதிபத்தரின் பக்தியை பாராட்டும் படியாக சிவபெருமான் பார்வதியுடன் இணைந்து காட்சி தந்தார். அதன் பின் அதிபத்தருக்கு முக்தியளித்தார்.

## தங்க மீன் அர்ப்பணிக்கும் விழா
ஆண்டு தோறும் ஆவணி மாதம், ஆயில்யம் நட்சத்திரத்தன்று அதிபத்தர் தங்க மீனை இறைவனுக்கு அர்ப்பணிக்கும் விழா நாகப்பட்டினம் காயாரோகண சாமி கோயிலில் நடைபெறுகிறது. அன்று அதிபத்தர் உற்சவர் சிலையை ஒரு கட்டுமரத்தில் எழுந்தருளச் செய்கிறார்கள். கட்டுமரத்தில் உற்சவர் கடலுக்குள் மீன் பிடிக்க செல்கிறார். அப்போது மீனவர்கள் தங்க மீனை வலையில் வைத்து கடலில் பிடித்ததை போல பாவனைகள் செய்வார்கள். இது அதிபத்தர் தங்க மீனை பிடித்தாக கொள்ளப்படும். அவ்வேளையில் சிவபெருமான் கடற்கரையில் எழுந்தருளும் பொழுது தங்க மீனை படைத்து பூசை செய்வார்கள். பிறகு சிவபெருமான், அதிபத்தருக்கு முக்தி தரும் நிகழ்கிறது.

## குரு பூசை
அதிபத்த நாயனாரின் குருபூசை ஆண்டுதோறும் ஆவணி மாதம் ஆயில்யம் நட்சத்திரத்தில் கொண்டாடப்படுகிறது.

## மேற்கோள்கள்

## வெளியிணைப்பு
#அதிபத்தநாயனார் புராணம்

பகுப்பு:நாயன்மார்கள்
நாட்சி கட்சி

**நாட்சிக் கட்சி** அல்லது **தேசிய சோசலிச செருமானியத் தொழிலாளர் கட்சி** (*National Socialist German Workers Party*, , NSDAP), 1920 முதல் 1945 வரையில் செருமனியின் ஓர் அங்கீகரிக்கப்பட்ட அரசியற் கட்சியாகும்.

நாட்சிக் கட்சி முதலாம் உலகப் போரின் முடிவில் தேசியவாதிகள் சிலரினால் வளர்த்தெடுக்கப்பட்டது. 1921 சூலை 28 முதல் இக்கட்சியின் தலைவராக அடொல்ஃப் ஹிட்லர் இருந்தார். செருமனிய அரசுத்தலைவர் *'போல் வொன் ஹின்டென்பேர்க்* என்பவர் 1933-இல் இட்லரை நாட்டின் அரசுத்தலைவராகத் (சான்சிலர்) தேர்ந்தெடுத்தார். ஹின்டென்பேர்க்கின் மறைவிற்குப் பின் கட்சி இட்லரின் முழுக் கட்டுப்பாட்டில் வந்தது.

## மேற்கோள்கள்

## உசாத்துணைகள்

* 
* 
* 
* 
* 

## வெளி இணைப்புகள்
* Nationalsozialistische Deutsche Arbeiterpartei (NSDAP) 1920–1933 and 1933–1945  at *Lebendiges Museum Online*. In German.
* ''Organisationsbuch NSDAP'' An encyclopedic reference guide to the Nazi party, organizations, uniforms, flagss etc. published by the party itself

பகுப்பு:செருமானிய அரசியல்
பகுப்பு:நாசிசம்
பகுப்பு:அடால்ஃப் இட்லர்
கணம்புல்ல நாயனார்

**கணம்புல்ல நாயனார்** என்பவர் சைவ சமயத்தவர்களால் பெரிதும் மதிக்கப்படும் அறுபத்து மூன்று நாயன்மார்களில் ஒருவர் ஆவார். வடவெள்ளாற்றுத் தென்கரையிலே அமைந்த இருக்கு வேளூரிலே அவ்வூர்க் குடிமக்களின் தலைவராய்த் திகழ்ந்தவர் **கணம்புல்லர்**. அவர் சிவபக்தியும் பெருஞ்செல்வமும் உடையவராய் விளங்கினார். “மெய்ப்பொருளாவது திருவடியே” எனும் கொள்கையினரான இவர் செல்வப் பயன் திருவிளக்கெரித்தலே என்று எண்ணி திருவிளக்குப் பணிசெய்து வாயாரப் பாடி வழிபட்டு வந்தார். நெடுநாட்களாக இப்பணி செய்துவந்த நாயனார்க்குத் திருவருளாலே வறுமை வந்தெய்தியது. அதனால் ஊரைவிட்டு நீங்கித் தில்லையை அடைந்து தம் வீடு முதலியவற்றை விற்று விளக்கேற்றி வந்தார். அவரிடமிருந்த பொருள் யாவும் ஒழிந்து போகும் நிலை நேர்ந்தது. அவர் பிறரிடம் இரத்தற்கு நாணினார். தமது உடல் முயற்சியினால் அரிந்து கொண்டு வந்த கணம்புல்லினை விலைப்படுத்தி அப்பொருளினால் நெய் பெற்று விளக்கெரித்து வந்தார். அதனால் அவருக்கு கணம்புல்லர் என்று பெயராயிற்று.

“கறைகண்டன் கழலடியே காப்புக் கொண்டிருந்த கணம்புல்ல நம்பிக்கும் (காரிக்கும்) அடியேன்” – திருத்தொண்டத் தொகை

ஒருநாள் அவர் கொண்டு வந்த புல் எவ்விடத்தும் விலை போகாததாயிற்று. விளக்கேற்றும் பணி முட்டாதிருத்தற் பொருட்டு அப்புல்லையே மாட்டி விளக்கெரித்தார். ஆனால் அது தாம் நியமாகவே மேற்கொண்ட யாம அளவு வரை எரிக்கப் போதாததாயிற்று. நாயனார் அன்பினால் எலும்பும் உருக கணம்புல்லைப்போன்ற தமது திருமுடியினையே விளக்காக மாட்டி எரித்தனர். தலையாய அத்திருவிளக்குப் பணியால் இருவினைத் தொடக்கையும் எரித்தொழித்தார். இறைவர் அவருக்கு மங்கலமாம் பெருங்கருணை வைத்தருளினார். அவர் சிவலோகத்தில் இறைஞ்சி இன்பமுடன் அமர்ந்தனர்.

## மேற்கோள்கள்

#பெரிய புராணம் வசனம் - சிவதொண்டன் சபை, யாழ்ப்பாணம்

----

பகுப்பு:நாயன்மார்கள்
காரி நாயனார்

“கணம்புல்ல நம்பிக்குங் **காரிக்கும்** அடியேன்” – திருத்தொண்டத் தொகை.

காரி நாயனார் என்பவர் சைவ சமயத்தவர்களால் பெரிதும் மதிக்கப்படும் அறுபத்து மூன்று நாயன்மார்களில் ஒருவர் ஆவார். மறையார் வாழும் திருக்கடவூரில் தோன்றியவர் **காரி நாயனார்**. அவர் வண் தமிழில் துறைகளின் பயன் தெரிந்து சொல்விளங்கிப் பொருள் மறையத் தமது பெயராற் **காரிகோவை** என்ற நூலினை இயற்றித் தமிழ் மூவேந்தர்களிடமும் (சேர, சோழ, பாண்டியர்) சென்று நட்பினைப் பெற்றனர். அவர்கள் மகிழும்படி அதற்குப் பொருள் விரித்துரைத்தார்.

அவர்கள் தந்த பெருநிதிக் குவைகளைக் கொண்டு சிவ பெருமானுக்குப் பல கோயில்கள் கட்டினார். எல்லாரும் மனம் மகிழும் இன்ப மொழிப் பயனை இயம்பினார். சிவனடியார்களுக்குப் பெருஞ் செல்வங்களை மிகுதியாக வழங்கினார். இறைவரது திருக்கயிலை மலையினை என்றும் மறவாதிருந்தார். தமது புகழ் விளங்கி இடையறாத அன்பினாலே சிவனருள் பெற்று உடம்புடன் வடகயிலை மலையினைச் சேர்ந்தார்.

## மேற்கோள்கள்

#பெரிய புராணம் வசனம் - சிவதொண்டன் சபை, யாழ்ப்பாணம்

----

பகுப்பு:நாயன்மார்கள்
முனையடுவார் நாயனார்

**முனையடுவார் நாயனார்** என்பவர் சைவ சமயத்தவர்களால் பெரிதும் மதிக்கப்படும் அறுபத்து மூன்று நாயன்மார்களில் ஒருவர் ஆவார். சோழநாட்டில் திருநீடூரில் வேளாள குலத்தில் தோன்றியவர். "அறைகொண்டவேல் நம்பி முனையடுவார்க் கடியேன்” என்று திருத்தொண்டத் தொகை இவரைப் பற்றிக் குறிப்பிடுகிறது.

சிவபெருமான் திருவடியில் நிறைந்த பேரன்புடையவர்; பகைவர்களைப் போர்முனையில் வென்று பெற்ற பெருநிதியங்களைச் சிவனடியார்க்கு மாறாதளிக்கும் வாய்மை உடையவர்; போரில் பகைவர்களுக்குத் தோற்றவர்கள் தம்மிடம் வந்து துணைவேண்டினால் நடுவு நிலையில் நின்று அவர்களோடு ஆள்வினையாற் கூலி பேசிக்கொண்டு அவர்களுக்காகப் போர்செய்து பொருள் ஈட்டிச் சிவனடியார்களுக்குச் சொன்னபடியே நிறையக் கொடுத்து அவர்களை அறுசுவைக்கறிகளுடன் திருவமுது செய்வித்துக் கொண்டிருந்தார். முனையடுவார் நாயனார் நெடுங்காலம் ஈசனடியார்களுக்கான திருப்பணி புரிந்திருந்து உமையொருபாகர் திருவருளாற் சிவலோகத்துப் பிரியாது உறையும் பெருவாழ்வு பெற்றார்.

## நுண்பொருள்
போர் முனையிற் கொல்லும் தொழிலே புரினும் அடியர்க்கு அமுதளித்தல் பெரும்பேறாம்.

முனையடுவார் நாயனார் குருபூசை நாள்; பங்குனிப் பூசம்

## மேற்கோள்கள்

## உசாத்துணைகள்
#பெரிய புராணம் வசனம் - சிவதொண்டன் சபை, யாழ்ப்பாணம்

பகுப்பு:நாயன்மார்கள்
சிங்கப்பூர் தண்டாயுதபாணி கோயில்

**ஸ்ரீ தெண்டாயுதபாணி கோயில்** சிங்கப்பூரில் டாங்க் வீதியில் (*Tank Road*) அமைந்திருக்கும் ஓர் இந்துக் கோயில் ஆகும். தென்கிழக்காசியாவிலேயே மிகப் பெரிய கோயிலாக இக்கோயில் உள்ளது.

## வரலாறு
தமிழ்நாட்டின் புதுக்கோட்டை, இராமநாதபுரம் பகுதிகளைச் சேர்ந்த நாட்டுக்கோட்டை செட்டியார்களின் முயற்சியில் 1859 இல் கட்டப்பட்டது. ஒக்ஸ்லி எனும் மருத்துவரிடம் நிலத்தை வாங்கி கோயில் கட்டப்பட்டது. முருகப் பெருமானாகிய தண்டாயுதபாணியே மூலவராக இருக்கிறார். முதல் திருக்குட நன்னீராடு விழா ஏப்ரல் 4 1859 இல் நடந்தது. பின்னர் பெப்ரவரி 2, 1936 இலும், பின்னர் ஜூலை 7, 1955 இலும் கோயில் திருப்பணி நடந்து, நன்னீராட்டு விழாக்கள் நடைபெற்றன.

கருவறையின் நுழைவாயிலில் ஜம்பு விநாயகர் இடது புறமாகவும், இடும்பர் வலப்புறமாகவும் அமர்ந்திருக்கின்றனர். சிவன்,அம்பிகை இருவருக்கும் தனிதனிக் கருவறைக் கோயில்கள் இப்போதுள்ளன.

தண்டாயுதபாணி ஆலயத்தின் மூலவர் வேல் வடிவிலேயே அமைக்கப்பட்டுள்ளது. நாள்தோறும் நடைபெறும் நீராட்டு அபிஷேகம் வேலுக்கே செய்யப்படுகிறது.

சிவன்,அம்பிகையுடன் தண்டாயுதபாணி, நந்தி,  தட்சிணாமூர்த்தி, சண்டேசுவர், வைரவர், அண்ணாமலையார், பிரம்மா, துர்க்கை, நவக்கிரங்கள் ஆகிய திருவுருவங்களும் உள்ளன. நடராசர் சிவகாமி செப்புத் திருமேனி உருவங்கள் தனியே
உள்ளன. இத்திருவுருவங்களுக்கு ஆகம முறைப்படி சிவாச்சாரியார்கள் பூசை செய்கின்றனர்.
தண்டாயுதபாணிக்குப் பண்டாரங்கள் பூசை செய்கின்றனர்.

## சிறப்புகள்
* மண்டபத்தூண்களில் முருகனின் அறுபடை வீடுகள் ஆறு சிலைகளாக செதுக்கப்பட்டுள்ளன.
* கோயிலின் விமானத்தைச் சுற்றியுள்ள 48 கண்ணாடி மாடங்களில் தெய்வச் சிற்பங்கள் பொறிக்கப்பட்டிருக்கின்றன.
* அலங்கார மண்டபச் சுவரில் பளிங்குக் கற்களால் அமைந்த வண்ண மயில் வடிவம் ஒன்றிருக்கிறது.
* ஆனந்தத் தாண்டவ நடராஜரும், மாணிக்கவாசகரும் சிவகாமி அம்மையும் கதை சிற்பங்களாகச் செதுக்கப்பட்டுள்ளனர்.

## முக்கிய விழாக்கள்
தைப்பூசம், நவராத்திரி, கந்த சஷ்டி, லெட்சார்ச்சனை ஆகிய விழாக்கள் சிறப்பாக இங்கு நடைபெறுகின்றன.

## சமூகப்பணி
திருமுறை வகுப்புகளும்,தேவார வகுப்புகளும் நடத்தப்படுகின்றன.

## உசாத்துணை
* ஸ்ரீ சிங்கப்பூர் தண்டாயுதபாணி கோயில் (சிங்கை கிருஷ்ணன் எழுதியது)

## வெளி இணைப்புகள்
* Chettiars' Temple Society

பகுப்பு:சிங்கப்பூரில் உள்ள இந்துக் கோயில்கள்
நுண்மமாக்கல்

**நுண்ணிலையாக்கல்** (*abstraction*) என்பது ஒரு கருத்தையோ,  பொருளைப் பற்றிய அறிவையோ, விளைவையோ பொதுமைப்படுத்தி அல்லது அதன்/அவற்றின் பொது பண்புகளை பிழித்து மேல் நிலைத் தளத்தில் (meta -leval) வைத்து விளக்குவதைக் குறிக்கும்.

*abstract*, *abstraction* ஆகிய சொற்களுக்கு இணையான தமிழ் சொற் தோடல்கள் பல களங்களில் இடம்பெற்றன, தொடர்ந்து இடம்பெறுகின்றது.  பின்வருவன அவற்றுள் சில:
* அபூதியாக - இராம.கி - ( பூதியல் என்றால் பொருள் என்றும் அபூதியாக என்றால் நுண்பொருள் அல்லது கருத்துப் பொருள்
சுருக்கம் என்ற கருத்தோட்டத்தில்,
* பொழிப்பு
* கருத்தியல்
* "பிண்டமில்லாத", "அருவமான"நுண்ணிலையான"
ஆகிய சொற்கள் வகைதொகையின்றித் தாந்தோன்றிப் போக்கில் பயன்படுத்தப்படுகின்றன்.

## அறிவின் படைப்பு

மேலே தரப்பட்டுள்ள மு.வரதராசனாரின் கூற்றை நோக்குகையில் **நுண்பொருள்** என்பது அறிவின் துணை கொண்டு உய்துணரக்கூடியவற்றை குறிப்பதைக் காணலாம். மேலும் *நுண்* என்னும் வேர்ச்சொல் அனைத்துத் திராவிட மொழிகளிலும் கிளைத்து *அடிப்பொருள்* என்பதை மையமாகக் கொண்ட பல சிறப்புப் பொருள்களைக் கொண்டு திகழ்கிறது.

## மேற்கோள்கள்


## வெளி இணைப்புகள்

* Internet Encyclopedia of Philosophy: Gottlob Frege 
* Discussion at The Well concerning Abstraction hierarchy

பகுப்பு:அறிவு
பகுப்பு:மீவியற்பியல்
பகுப்பு:மெய்யியல்
பகுப்பு:அளவையியல்(தருக்கவியல்)
விக்னேஸ்வரன்

**விக்னேஸ்வரன்** என்பது பொதுவாக இந்துக் கடவுள் பிள்ளையாரைக் குறிக்கும் பெயர்.

;நபர்கள்:

* க. வி. விக்னேஸ்வரன் (வட மாகாண சபை முதல்வர்)
* பி. விக்னேஸ்வரன் - இலங்கை வானொலி ஒலிபரப்பாளர், நாடகக் கலைஞர்
* வ. விக்னேஸ்வரன், தமிழீழ மாமனிதர் விருது பெற்றவர்.
* விக்னேஸ்வரன் (நடிகர்)
----
திருகோணமலை பட்டினமும் சூழலும் பிரதேச செயலாளர் பிரிவு

**திருகோணமலை பட்டினமும் சூழலும்** என்பது இலங்கையின் திருகோணமலை மாவட்டத்தின் நகரப்பகுதியையும் அதனைச் சூழவுள்ள அயற்பகுதிகளையும் உள்ளடக்கிய பிரதேச சபைப் பிரதேசத்தினைக் குறிக்கும்.. 

திருகோணமலைப் பட்டினம் 42 கிராமசேவகர் பிரிவுகளைக் கொண்டதாகும். தமிழ், முஸ்லீம், சிங்களம் என மூவின மக்களைக் கொண்டுள்ளபோதிலும் தமிழர்களே இப்பிரதேசத்தில் செறிந்து வாழ்கின்றனர். 2002 ஆம் ஆண்டுக் கணக்கெடுப்பின்படி இப்பிரதேசத்தில் 23, 831 குடும்பங்களைச் சேர்ந்த 102, 487 பொதுமக்கள் வாழ்கின்றனர். 

## கிராம அலுவலர் பிரிவுகள்
#வில்லூன்றி
#மனையாவெளி
#அருணகிரிநகர்
#தில்லைநகர்
#சோனகவாடி
#அரசடி
#பட்டணத்தெரு
#பெருந்தெரு
#மட்டிக்களி(மட்கோவ்)
#அபேபுர
#ஜின்னாநகர்
#உவர்மலை
#சிவபுரி
#லிங்கநகர்
#உப்புவெளி
#திருக்கடலூர்
#முருகாபுரி
#ஆண்டான்குளம்
#சிங்கபுர
#மிகுந்துபுர
#கன்னியா
#பீலியடி
#மாங்காயூற்று
#அன்புவெளிபுரம்
#புளியங்குளம்
#செல்வநாயகபுரம்
#வரோதயநகர்
#பாலையூற்று
#கோவிலடி
#பூம்புகார்
#வெள்ளைமணல்
#நாச்சிக்குடா
#சீனக்குடா
#காவத்திக்குடா
#முத்துநகர்
#கப்பல்துறை
#சுமேதரங்காபுர
#சாம்பல்தீவு
#சல்லி
#இலுப்பைக்குளம்
#வில்கம்
#வெல்வெறி

## அடிக்குறிப்புகள்


## வெளியிணைப்பு
*திருகோணமலைப் படம் ஒளிப்படங்களுடன்  உமாபதியின் ஒளிப்படங்களுடம் கூகிள் மேப்ஸ்.

பகுப்பு:திருகோணமலை
தொலுயீன்

**தொலுயீன்** (*Toluene*) என்னும் வேதிப்பொருள் மெத்தில்பென்சீன் (methylbenzene) என்றும் பினைல்மெத்தேன் (phenylmethane) என்றும் அழைக்கப்படும். இது பென்சீனைப் போலவே அறுகோண கரிம வளையம் கொண்ட வேதிப்பொருள், ஆனால், ஒரேயொரு ஹைட்ரஜன் இணைப்பு மட்டும் மாறி ஒரு மெத்தில் (CH3) குழு அமைந்த வேதிப்பொருள். தொலுயீன், நீரில் அரிதிற் கரையக்கூடிய, நிறமற்ற, ஒருவகையான (மணம்) நெடிவீசும் நீர்மப் பொருள். இந்த நெடி அல்லது மணமானது கதவுகள், சன்னல்கள் போன்றவற்றுக்கு நிறப்பூச்சு (பெயிண்ட்) செய்யும் பொழுது பயன்படுத்தும் நிறப்பூச்சு நீர்மத்தை நீர்க்கப் பயன்படுத்தும் பொருளில் இருந்து வரும் நெடிபோன்றதே. தொலுயீன் என்னும் இந்த மணம்வீசும் அரோமாட்டிக் ஹைடிரோகார்பன் (மணம்வீசும் கரிம-நீரதை) பல தொழிலகங்களில் அடிப்படையான கரைப்பானாகவும், முதற்பொருளாகவும் (கச்சாப் பொருள், raw material, feedstock) பயன்படுகின்றது.

## பெயர்வரலாறு
அமெரிக்க மரமாகிய மைராக்சிலன் பால்சாமம் (Myroxylon balsamum) என்னும் மரத்தில் இருந்து பிரித்தெடுக்கப்படும் மணம் தரும் தொலூல் (toluol) என்னும் தொலூல் பால்சம் (toluol balsam) என்பதில் இருந்து தொலுயீனை முதன்முதல் பெற்றதால் இப்பெயர் பெற்றது. இப்பெயரை முதலில் 
யோன்ஸ் யாக்கொப் பெர்செலியஸ் (Jöns Jakob Berzelius)  பயன்படுத்தினார்.

## வேதியியல் பண்புகள்
தொலுயீன் பொதுவாக மற்ற மின்மயீர்ப்பு மணப்பொருள் மாற்றாக (electrophilic aromatic substitution) இயைபுறுகின்றது. இதில் உள்ள மெத்தில் (CH3) குழுவால், தொலுயீன் பென்சீனை விட  25 மடங்கு அதிக வேதியியல் இயைபுத்தன்மை உடையதாக உள்ளது. இது நைட்ரஜன் கூட்டத்தால் ஆர்த்தோ (ortho) மற்றும் பேரா (para) நைட்ரோதொலுயீன் ஓருரு வடிவங்கள் அடைகின்றன. இவற்றுக்கு சூடேற்றினால்  வெடிக்கவல்ல டிரை-நைட்ரோ-தொலுயீன் (டி.என்.டி) (trinitrotoluene (TNT).) என்னும் வேதியியல் பொருளாக மாறுகின்றது.

## மேற்கோள்கள்

பகுப்பு:மாசுபடுத்திகள்
பகுப்பு:நீரகக்கரிமக் கரைப்பான்கள்
பகுப்பு:ஆல்கைல்பென்சீன்கள்
பகுப்பு:அரோமாட்டிக் கரைப்பான்கள்
வில்லூன்றி கிராம அலுவலர் பிரிவு

**வில்லூன்றி** (Villundy) என்ற 244 E இலக்கம் உடைய கிராமசேவையாளர் பிரிவானது திருகோணமலை பிரதேச சபைப் பிரிவில் உள்ளது. இங்கு 2005 ஆம் ஆண்டு மக்கள் தொகைக் கணக்கெடுப்பின்படி 732 குடும்பத்தைச் சேர்ந்த 4269 அங்கத்தவர்கள் வசித்து வருகின்றனர். இப்பிரதேசமானது திருகோணமலை வில்லூன்றிக் கந்தசாமி கோயிலைச் சூழவுள்ள பகுதியாதலினால் இப்பகுதியாது வில்லூன்றி என்றழைக்கப்படுகின்றது. இப்பிரிவு நீதிமன்ற வீதி (பகுதி), டொக்யாட் வீதி (பகுதி) புனித மேரியின் வீதி, கதீட்ரல் வீதி, பேக்கரி வீதி, ஜாஜ் வீதி, பாரதிவீதி, பாத்திமா வீதி, கந்தசாமி கோவில் வீதி, உள்துறைமுக வீதி (பகுதி), லாவேந்தர் வீதி ஆகிய பகுதிகளைச் சேர்ந்ததாகும். 


## புள்ளிவிபரவியல்

## ஆதாரங்கள்
*திருகோணமலை மாவட்டப்புள்ளி விபரங்கள் 2006 ஆம் ஆண்டு நூலில் இருந்து. 

பகுப்பு:கிராம அலுவலர் பிரிவு (திருகோணமலை)
தமிழ் வளர்ச்சிக் கழகம்

**தமிழ் வளர்ச்சிக் கழகம்**, தமிழின் முக்கியக் கலைக்களஞ்சியங்கள் சிலவற்றை வெளியிட்ட ஒரு நிறுவனம். இது 1946-ஆம் ஆண்டில் சென்னை மாகாண கல்வி அமைச்சராகப் பணியேற்ற தி. சு. அவினாசிலிங்கம் செட்டியாரின் முயற்சியால் அமைக்கப்பட்ட நிறுவனம் ஆகும். அரசின் கல்வி அமைச்சர்தான் அதனைத் துவக்கினார் என்றாலும் சுதந்திர நிறுவனமாக இயங்க அது வாய்ப்பு பெற்றது. இவ்வமைப்பின் பணிகள் தொய்வின்றி நடைபெற 2025-இல் தமிழ்நாடு அரசு 2.15 கோடி வழங்கியது.

## குறிக்கோள்கள்
தமிழ் வளர்ச்சிக் கழகத்தின் தொடக்ககால முக்கிய மூன்று குறிக்கோள்கள் பின்வருமாறு:

# தமிழில் வெளியாகும் சிறந்த நூல்களுக்கு ரொக்கப் பரிசும் பரிசுப் பத்திரமும் வழங்கி தமிழ் எழுத்தாளர்களுக்கு ஊக்கம் அளித்தல். 
# ஆண்டுதோறும் வெவ்வேறு இடங்களில் தமிழ் விழா நடத்துதல்.  
# தமிழ் மொழியில் கலைக்களஞ்சியம் தயாரித்து வெளியிடல்.

## நிர்வாகக் குழு
இதன் தலைவராக ம. இராசேந்திரன், துணைத்தலைவராக கிருஷ்ண சந்த் சோடியா, துணைத்தலைவர் மற்றும் பொருளாளராக வ. ஜெயதேவன், செயலாளர்களாக உலகநாயகி பழனி, நல்லூர் சா.சரவணன், பதிப்பாசிரியராக பெ.அர்த்தநாரீசுவரன் ஆகியோர் பொறுப்பு வகிக்கின்றனர். அறங்காவல் குழுவில் ப. சிதம்பரம், நல்லி குப்புசாமி, எஸ். ராமகிருஷ்ணன் உள்ளிட்டோர் உள்ளனர். இக்கழகத்தின் தலைவராக 2024 அக்டோபர் 24 ஆம் நாள் முதல் ம. இராசேந்திரன் பொறுப்புவகிக்கிறார்.

### முன்னாள் தலைவர்கள்
இந்த அமைப்பின் தலைவர்களாக இருந்தவர்கள்.
# பெரியசாமி தூரன்
# சி. சுப்பிரமணியம் 08-12-1982 முதல் 10.03.1990 வரை
# வா. செ. குழந்தைசாமி  10.03.1990 முதல் 

## தமிழ் வளர்ச்சிக் கழக வெளியீடுகள்
* கலைக்களஞ்சியம் - 10 தொகுதிகள்
* குழந்தைகள் கலைக்களஞ்சியம் - 10 தொகுதிகள்
* மருத்துவக் களஞ்சியம்
* வாழ்வியற் களஞ்சியம்

## மேற்கோள்கள்
 

## வெளி இணைப்புகள்

* தமிழ் வளர்ச்சிக் கழக வலைத்தளம்

பகுப்பு:தமிழ் மொழி அமைப்புகள்
பகுப்பு:தமிழ்க் கலைக்களஞ்சியப் பதிப்பகங்கள்
கழற்சிங்க நாயனார்

:"கடல் சூழ்ந்த உலகெலாம் காக்கின்ற பெருமான்
:காடவர்கோன் கழற்சிங்கன் அடியார்க்கும் அடியேன்" - திருத்தொண்டத்தொகை.

**கழற்சிங்க நாயனார்**  என்பவர் சைவ சமயத்தவர்களால் பெரிதும் மதிக்கப்படும் அறுபத்து மூன்று நாயன்மார்களில் ஒருவர் ஆவார். இவர் பல்லவர் குலத்திலே தோன்றியவர்; சிவனடி அன்றி வேறொன்றை அறிவினிற் குறியாதவர்; வடபுலவேந்தரை வென்று அறநெறியில் நின்று நாடாண்ட வேந்தராகிய இவர் ஒரு நாள் திருவாரூரை அடைந்து திருக்கோயிலை வணங்கச் சென்றார். அப்பொழுது திருக்கோயிலை வலம்வந்து திருப்பூ மண்டபத்தை அடைந்த பட்டத்தரசி அங்கு கீழே வீழ்ந்து கிடந்த மலரொன்றை எடுத்து மோந்தாள். அவள் கையில் புதுமலரைக் கண்ட அங்குவந்த செருத்துணையார் என்னும் சிவனடியார் இவள் இறைவனுக்குச் சாத்தும் மலரை மோந்தாள் என்று வெகுண்டு அம்மலரை எடுத்து மோந்த மூக்கினை கத்தியால் அரிந்தார். பட்டத்தரசி கீழே விழுந்து அரற்றி அழுதாள். உள்ளே பூங்கோயில் இறைவரைப் பணிந்து வெளியேவந்த கழற்சிங்கர், அரசியின் புலம்பலை அறிந்து வந்து மிகவும் வெகுண்டு 'அச்சமின்றி இந்தக் கொடுஞ்செயலைச் செய்தவர் யார்?' என வினவினார் .அருகே நின்ற செருத்துணையார், 'இவள் இறைவர்க்குச் சாத்துதற்குரிய மலரை எடுத்து மோந்தமையாலே நானே இதைச் செய்தேன்' என்றார். அப்போது கழற்சிங்கர் அவரை நோக்கி, 'பூவை எடுத்த கையையன்றோ முதலில் வெட்டுதல் வேண்டும்? என்று சொல்லித் தம் உடைவாளை உருவிப் பட்டத்தரசியின் கையைத் தடிந்தார். இத்தகைய அரிய தொண்டினைச் செய்த கழற்சிங்க நாயனார் சைவநெறி தழைத்தோங்க அரசாண்டு சிவபெருமான் திருவடி நீழலில் அமர்ந்திருக்கும் பெருவாழ்வு பெற்றார்.

பல்லவ மன்னரான மூன்றாம் நந்திவர்மனே, கழற்சிங்க நாயனார் என்பது ராசமாணிக்கனாரின் பெரிய புராண ஆராய்ச்சி நூல் தகவல். இராஷ்டிர கூட அரச மரபில் வந்த சிறந்த சமண பக்தரான அமோகவர்ஷ நிருபதுங்கன் மகள் சங்கா தான் தண்டிக்கப்பட்ட பட்டத்துஅரசி என்பதும் ராசமாணிக்கனாரின் ஆராய்ச்சி முடிவு.

## மேற்கோள்கள்

#பெரிய புராணம் வசனம் - சிவதொண்டன் சபை, யாழ்ப்பாணம்

பகுப்பு:நாயன்மார்கள்
வீனஸ் வில்லியம்ஸ்

thumb|right|வீனஸ் வில்லியம்ஸ்

**வீனஸ் வில்லியம்ஸ்** (, பிறப்பு- ஜூன் 17, 1980, கலிபோர்னியா) ஐக்கிய அமெரிக்காவைச் சேர்ந்த டென்னிஸ் வீராங்கனை. இவரே நடப்பு விம்பிள்டன் சம்பியனாவார். ஒலிம்பிக் தங்கப்பதக்கமும் பெற்றவராவார்.

பகுப்பு:ஆபிரிக்க அமெரிக்க விளையாட்டு வீரர்கள்
பகுப்பு:பெண் டென்னிசுக்காரர்கள்
பகுப்பு:உலக முதல் தர டென்னிஸ் வீரர்கள்
பகுப்பு:1980 பிறப்புகள்
பகுப்பு:வாழும் மக்கள்
சேர்வியல் (கணிதம்)

கணிதத்தை பரந்தவாரியாக இரண்டு பிரிவுகளாகப்பிரிக்கலாம். தனித்தனிச்செயல்முறைகள் கொண்டது ஒன்று. தொடர் செயல்முறைகள் கொண்டது மற்றொன்று. முதல் பிரிவில் இயற்கணிதம், நேரியல் இயற்கணிதம், எண் கோட்பாடு, சேர்வியல், முதலியவை அடங்கும். இரண்டாம் பிரிவில் பகுவியல், சார்புப்பகுவியல், இடவியல், முதலியவை அடங்கும். வடிவவியல் இரண்டிலும் அடங்கும். இவைகளில் **சேர்வியல்** (Combinatorics), என்ற பிரிவின் அடிப்படைக் கருத்துகள் மனிதனின் மூளையில் மனிதன் தோன்றிய காலத்திலிருந்தே இருந்ததாகக் கொள்ளலாம். ஏனென்றால் ஆதி மனிதன் தன் மூக்கைத் தன் ஒரு கையால் தொடுவதற்கு இரண்டு வழிகள் உண்டு என்று கணக்கிட்ட நாட்களிலிருந்து சேர்வியல் உண்டாகிவிட்டது!

## சேர்வியல் விளக்குத்தூண்கள்

கணித வல்லுனர்கள் அத்தனைபேருக்குமே சேர்வியலில் ஒரு பங்கு உண்டு. இருந்தாலும் காலப்போக்கில் வருங்காலத்திற்கே சேர்வியலுக்கு வழிகாட்டிகளாக இருந்ததாகச் சிலரைச் சொல்லமுடியும். பதினேழாவது நூற்றாண்டிலேயே லெப்னிட்ஸ் (Gottfried Leibniz) சேர்வியலுக்கு வித்திட்டார். பதினெட்டாவது நூற்றாண்டில் ஆய்லர் அதைப் பேணி வளர்த்தார். ஆனாலும் பத்தொன்பதாவது நூற்றாண்டு வரையில் இயற்கணிதத்தின் ஓர் அத்தியாயமாகத்தான் சேர்வியல் இருந்தது. நியூட்டன் ஈருறுப்புத் தேற்றத்தை நிறுவிய நாட்களிலிருந்து பள்ளிக் கணக்குகளில், வரிசைமாற்றம் (Permutation), சேர்வு (Combination) என்ற இரண்டு செயல்முறைகள் அடிப்படை எண்கணித முறைகளாகப் கற்பிக்கப் படுகின்றன. இவையிரண்டினுடைய பற்பல உயர்ந்த மேம்பாடுகள் தான் சேர்வியல் என்ற இன்றைய துணைப்பிரிவு இயல். இருபதாவது நூற்றாண்டில் ஸ்ரீனிவாச ராமானுஜன், ஜார்ஜ் போல்யா, ஆர். பி. ஸ்டான்லி, ஜி. சி. ரோடா, பால் ஏர்டோசு, ஆல்ப்ஃரெட் யங் இன்னும் பலரின் ஆய்வுகளினால், கணிதத்தின் ஒரு துணை இயலாகவே மிளிர்ந்தது.

## மாதிரிப் பிரச்சினைகள்

ஒரு செயலை எத்தனை வழிகளில் செய்யலாம் என்ற கேள்வி எழும்போதெல்லாம் சேர்வியலின் எண்ணப் பாதைகளில் செல்கிறோம். எடுத்துக்காட்டாக சில மாதிரிப் பிரச்சினைகள்:

* வேளாண்மைச் சோதனைச் சாலையில் சில குறிப்பிட்ட விதைகளையும் சில குறிப்பிட்ட உரங்களையும் அவைகளுக்குள் உள்ள பரஸ்பர உறவுகளைத் துல்லியமாகக் கணக்கிடும் பிரச்சினை.
* பூகோளப் படங்களை நாடுகளைப் பிரித்துக் காட்டும் வகையில் எத்தனை குறைந்த நிறங்களால் நிறம் தீட்டமுடியும்?
* பென்சீன் மூலக்கூறுகள் எத்தனை இருக்கமுடியும்?
* ஒரேவிதக் கற்கள் ஒன்றுக்கொன்று வேறுபாடற்றவை எனக் கொண்டால், ஆறு முத்துக்கள், ஏழு இரத்தினங்கள், பத்து மரகதக்கற்கள், எட்டு நீலக்கற்கள் இவைகளெல்லாவற்றையும் கொண்டு எத்தனை மாலைகள் உண்டாக்கலாம்?

## சேர்வியலுக்குள் உப இயல்கள்

இன்று சேர்வியலுக்குள்ளேயே பலவித உப இயல்கள் ஏற்பட்டுவிட்டன. எடுத்துக்காட்டாக சில:

* கோலக்கோட்பாடு
* எண் பிரிவினை
* பகுதி வரிசைக்கோட்பாடு
* போல்யா கோட்பாடு
* திட்டக்கோட்பாடு

## மேற்கோள்கள்

பகுப்பு:இயற்கணிதம்
பகுப்பு:சேர்வியல்
போக்குவரத்து மிகுந்த வானூர்தி நிலையங்கள்

உலகிலேயே **போக்குவரத்து மிகுந்த வானூர்தி நிலையங்கள்** பற்றிய தகவல்கள் இக்கட்டுரையில் தரப்பட்டுள்ளன. வானூர்தி நிலையங்களின் பன்னாட்டுக் குழு (Airports Council International, ACI) என்னும் நிறுவனத்தின் கருத்து சேகரிப்பின் அடிப்படையில் உருவான புள்ளியியல் குறிப்புகளின் படி பயணிகளின் போக்குவரத்து முதலியன கீழே தரப்பட்டுள்ளன.
அட்லான்டாவில் உள்ள  ஹார்ட்ஸ்ஃபீல்ட்-ஜாக்சன் அட்லான்டா பன்னாட்டு விமான நிலையம் 2000ஆம் ஆண்டு முதல் ஒவ்வொரு ஆண்டும் தொடர்ச்சியாக உலகின் போக்குவரத்து மிக்க வானூர்தி நிலையமாக விளங்குகிறது. இலண்டன் நகரத்தினுள் அமைந்துள்ள அனைத்து வானூர்தி நிலையங்களையும் கொண்டு உலகின் நகரமைப்பு வானூர்தி நிலையங்களில் வான்வழிப் போக்குவரத்து மிக்க நகரமாக அது விளங்குகிறது.

## 2019 புள்ளிவிவரங்களின் படி

இந்த தரவுகள் வானூர்தி நிலையங்களிலிருந்து எடுக்கப்பட்டது. 

## 2012 புள்ளித்தொகை (முழு ஆண்டின் முன்னோட்டமாக)
வானூர்தி நிலையங்களின் பன்னாட்டுக் குழுவின் முழு ஆண்டு முன்னோட்ட தரவுகள் பின்வருமாறு.

## 2006 புள்ளியியல் குறிப்புகள்

## மேற்கோள்கள்


பகுப்பு:வானூர்தி நிலையங்கள்
பகுப்பு:வான்போக்குவரத்துப் புள்ளியியல் குறிப்புகள்
வானூர்தி நிலையங்களின் பன்னாட்டுக் குழு

thumb|right|200px|'''வானூர்தி நிலையங்களின் பன்னாட்டுக் குழுவின்''' அடையாளச் சின்னம்
**வானூர்தி நிலையங்களின் பன்னாட்டுக் குழு** (ஏர்போர்ட் கவுன்சில் இண்டர்நேஷனல், Airports Council International, ACI) என்னும் நிறுவனத்தில் 573 உறுப்பினர்கள் உள்ளனர். இந்த உறுப்பினர்கள் 1643 க்கும் அதிகமான வானூர்தி நிலையங்களை 178 நாடுகளிலும் ஆட்சிப்பகுதிகளிலும் இயக்கி வருகின்றனர்.

## மேற்கோள்கள்


பகுப்பு:வான் போக்குவரத்து
ஃபிளைட் இண்டர்நேஷனல் (ஆங்கில இதழ்)

**ஃபிளைட் இண்டர்நேஷனல்** (*Flight International*;) (சுருக்கமாக **ஃபிளைட்**, *Flight*)) என்பது ஒரு வானூர்தி புறவெளியியல் துறை பற்றிய கருவிகள், கலங்கள் உற்பத்தி பற்றியும், ஆய்வு வளர்ச்சிகள் பற்றியும், வான்படைத் துறை முதலியவற்றியின் தொழில்கள் பற்றியும் செய்திகளையும் கருத்துக்கலையும் தாங்கி வெளிவரும் ஓர் ஆங்கில இதழ். இது ரீட் பிசினஸ் இன்ஃவோர்மேஷன் என்னும் நிறுவனத்தால் வெளியிடப்படுகின்றது.

இவ்விதழுக்கு இணையான போட்டியான இதழ்கள்: ஜேன்ஸ் டிஃவன்ஸ் வீக்லி (Jane's Defence Weekly), 
மற்றும் ஏவியேஷன் வீக் அண்ட் ஸ்பேஸ் டெக்னாலஜி (Aviation Week & Space Technology).

## வெளி இணைப்புகள்
* நிறுவன ஏற்புபெற்ற வலைத்தளம்

பகுப்பு:ஆங்கில இதழ்கள்
பகுப்பு:வானூர்தி பறப்பூர்தி இதழ்கள்

## மேற்கோள்கள்
ஜேன்ஸ் டிஃவன்ஸ் வீக்லி (ஆங்கில இதழ்)

thumb|right|ஜேன்ஸ் டிஃவன்ஸ் வீக்லியின் முத்திரைத் தலைப்பு

**ஜேன்ஸ் டிஃபன்ஸ் வீக்லி** என்னும் கிழமைதோறும் வெளியாகும் பன்னாடுகளின் படைத் துறைகளின் செய்திகளையும் கருவிகள், அது பற்றிய தொழில்கள் பற்றிய கருத்துக்களையும் வெளியிடும் ஓர் ஆங்கில இதழ் ஆகும். *ஜான் எஃவ். டி. ஜேன்* என்னும் ஆங்கிலேயரின் பெயரால் தொடங்கப்பட்டது இவ்விதழ். இவர் 1898ல் போர்க்கப்பல்கள் பற்றிய ஜேன்ஸ் ஆல் த வோர்ல்ட்ஸ் ஃபைட்டிங் ஷிப்ஸ் (e's All the World's Fighting Ships) என்னும் இதழைத் தொடங்கினார். ஜேன்ஸ் டிஃபன்ஸ் வீக்லி என்னும் இதழ் ஜேன்ஸ் இன்ஃபர்மேஷன் குரூப் (ஜேனின் தகவல் குழு) என்னும் குழுவின் ஓர் உறுப்பு. இது தற்பொழுது வுட்பிரிட்ஜ் கம்பனி (Woodbridge Company.) என்னும் நிறுவனத்தைச் சேர்ந்தது.

இந்த ஆங்கில இதழுக்குப் போட்டியாக இத்துறையில் இருக்கும் மற்ற இதழ்கள்:
* ஃவிளைட் இண்டர்நேஷனல்;
* ஏவியேஷன் வீக் அண்ட் ஸ்பேஸ் டெக்னாலஜி

இந்த இதழ் ஒரு முறை (1985ல்) ஐக்கிய அமெரிக்காவை சேர்ந்த *சாமுவேல் லோரிங் மோரிசன்* (Samuel Loring Morison) என்னும் உளவாய்வாளரால் கட்டுமான நிலையில் இருந்த உருசியாவின் வானூர்தித் தாங்கிக் கப்பலைப் பற்றிய ஒளிப்படங்களை  செயற்கைமதி வழி பெற்ற ஒளிப்படங்களை (KH-11) அம்பலப்படுத்தியதால் கெட்ட வகையான பரவலம் அடைந்தது. அன்று லியோனிட் பிரெஷ்னேவ் (Leonid Brezhnev) என்று அழைக்கப்ப்ட்ட வானூர்தித் தாங்கு கப்பல் இன்று அட்மிரல் குஸ்நெட்சோவ் (Admiral Kuznetsov) என்று அழைக்கப்படுகின்றது.

## மேற்கோள்கள்


பகுப்பு:ஆங்கில இதழ்கள்
பகுப்பு:வானூர்தி பறப்பூர்தி இதழ்கள்
ஏவியேஷன் வீக் அண்ட் ஸ்பேஸ் டெக்னாலஜி (ஆங்கில இதழ்)

**ஏவியேஷன் வீக் அண்ட் ஸ்பேஸ் டெக்னாலஜி** (Aviation Week & Space Technology) என்னும் ஆங்கில கிழமை இதழ், மெக் கிரா ஹில் நிறுவனத்தால் வெளியிடப்படுகின்றது.  இது அச்சு வடிவிலும், இணையவழியாகவும் வானூர்தி மற்றும் பறப்பூர்திகள் பற்றிய செய்திகளையும் கருத்துக்களையும் தாங்கி வருகின்றது. இத்துறைக்கான தொழிலங்கங்கள் பற்றியும், வானூர்தி போக்குவரத்து நிறுவனங்கள் பற்றியும், வான் போக்குவரத்து பற்றிய அரசுகளின் கொள்கைகள் பற்றியும் செய்திகளையும் கருத்துக்களையும் நல்ல நடுநிலையுடன் இடுவதாக அறியப்படும் ஓர் இதழ். 

*விமானப் போக்குவரத்து வாரம்* என்பது பாதுகாப்பு தொடர்பான நிறுவனங்கள் மற்றும் ஆய்வகங்கள் தங்கள் செய்திக்குறிப்பு மூலம் கொள்கை முயற்சிகளின் ஒரு பகுதியாக பொதுமக்களுக்கு தகவல்களை கசியவிடுவதற்கான ஒரு விருப்பமான வழியாகும். இதன் விளைவாக இது முறைசாரா முறையில் "விமானக் கசிவு மற்றும் விண்வெளி புராணம்" என்று குறிப்பிடப்பட்டது.

வானூர்தி பற்றிய ஆர்வலர்கள் ஆய்வாளர்கள் விரும்பிப் படிப்பவர்கள். ஐக்கிய அமெரிக்காவைச் சேர்ந்த படைத்துறை நிறுவனமாகிய பென்ட்டகனில் உள்ளவர்களுடனும், வானூர்திப் போக்குவரத்துத் துறையில் பணிபுரியும் உள்ளாள்களுடனும் தொடர்பு உடையதால் முன்னணிச் செய்திகளும் கருத்துக்களும் இந்த இதழில் கிடைக்கின்றது. 

வருங்காலத்து வானூர்திகளின் உள் கட்டுமானங்கள் பற்றிய விளக்கங்கள் முதல் பல அரிய செய்திகள் இதில் வெளியாகின்றன.  சக் யீகர் முதன்முதலாக ஒலியின் விரைவை மீறிச் செலுத்திய வானூர்தி பறப்பு பற்றி வெளியுலகுக்கு தெரிவதற்கு ஆறு மாதங்களுக்கு முன்பாகவே இவ்விதழில் வெளியாகியது. அண்மையில், ஜனவரி 18, 2007ல் வெளியாகிய ஏவியேஷன் வீக் இதழில் சீனாவின் செய்மதியை]அழிக்கும் ஆயுதம் ஒன்றை விண் வெளியில் (500 மைல் உயரத்தில்) சோதனை செய்து பார்த்தது பற்றியும் செய்தி முதன் முதலாக வெளியிட்டது.

இந்த ஆங்கில இதழுக்குப் போட்டியாக இத்துறையில் இருக்கும் மற்ற இதழ்கள்:
* ஃபிளைட் இண்டர்நேஷனல்
* ஜேன்ஸ் டிஃபன்ஸ் வீக்லி.

ஏவியேஷன் வீக் இதழ் வெளியிடும் நிறுவனம் இதழ் வெளியிடுவது மட்டுமல்லாமல், பொது இணையத்தளம் ஒன்றும், கட்டணம் செலுத்திப் பார்வையிடும் வலைத்தளங்களும், செய்திமடல்களும், உலக வானூர்தி வான்வெளி தரவுத்தொகுதி, ஏவியேஷன் வீக் சோர்ஸ்புக் என்னும் இத்துறை பற்றிய தொழிலகங்களின் முகவரிகள் அடங்கிய தரவுப் புத்தகம் முதலிய வெளியிடுவதும் பராமரிப்பதும் செய்கின்றது.

## மேற்கோள்கள்

## வெளி இணைப்புகள்
* 
* Aviation Week Magazine – Digitized issues from 1 August 1916 to 30 December 1963 on the 

பகுப்பு:ஆங்கில இதழ்கள்
பகுப்பு:வானூர்தி பறப்பூர்தி இதழ்கள்
கால வெளி வளைவு

ஐன்ஸ்டைனின் சார்பியற்படி  முப்பரிமாண வெளியும் ஒரு பரிமாண காலமும் சேர்ந்து காலவெளியாக இயற்படும்பொழுது  ஒரு வளைவு இயற்கையாகவே உள்ளதாகவும் அதுதான் நிறையீர்ப்பாக வெளிப்படுவதாகவும்  சொல்லப்படுகிறது.  இதுதான் அண்டத்தின் **கால வெளி வளைவு ** (Space-Time Curvature).

## உலகமறிந்த சோதனை

ஐன்ஸ்டைனின் பொதுச்சார்பியல் இதை விளக்குகிறது. நிறையீர்ப்பு விசை என்பதே   திணிவு  அல்லது ஆற்றல் காலவெளியில் பரவியிருக்கும் வகையினால்,  பற்பல கனங்கள், அளவுகள் உள்ள குளிகைகள் நிறைந்த  ஒரு மீள் பரப்பில்  ஏற்படக்கூடிய  கோணல்களும், சிறுகுழிகளும் பள்ளங்களும் போல்,  காலவெளியில் இயற்கை உரு  கோணலாக்கப் (warping)படுகிறது. கன்னத்தில் விழும் சிறுகுழி (dimple)போலும் மற்றும் காயத்தினால் ஏற்படும் வடு அல்லது பள்ளம் (denting)போலும் ஏதோ ஒன்று ஏற்படுவதாகவும், இதுதான் காலவெளியின் வளைவு  என்றும் சொல்லப்படுகிறது. இது நிறையீர்ப்பு விசையை ஒரு இடத்திலிருந்து இன்னொரு இடத்திற்கு இயக்குகிறது. இங்கு வளைவு என்பதற்கு வரையறை   19வது நூற்றாண்டிலேயே ரீமான் என்ற கணிதவியலரால்  சொல்லப்பட்டது. வளைவு என்றால் கணிதத்தில் ஒரு இழுவம் ( tensor).இது நோக்குனரின் எந்தத்திசைப் போக்கானாலும் புவிப்பரப்பிலுள்ள முக்கோணங்களின் கோணக் கூட்டுத்தொகை 180^o இலிருந்து எவ்வளவு வித்தியாசப்படுகிறது  என்பதைச்சொல்லும் கணிதக் குறிகாட்டி. ஐன்ஸ்டைனின் சமன்பாடுகள் இவ்வளைவு இழுவம்  அண்டப்பொருளின் இருப்பினால் எப்படி மாறுபடுகிறது என்பதைச்சொல்கிறது. 1919 இல் ஒரு சூரிய கிரகணத்தின்போது செய்த சோதனையில் இது உறுதியாகியது. ஐன்ஸ்டைனின் சமன்பாடுகள் சொல்லியபடியே சூரியனைத் தாண்டி வரும் ஒளி வளைவதுபோல் காணப்பட்டது. உண்மையில் ஒளி வளையவில்லை.  அது  காலவெளியில் புவிப்பரப்புக் கோட்டில்தான் சென்றது. ஆனால் ஒளி வளைவது போல் நமக்குத் தெரிந்ததென்னவோ  உண்மை. இப்படித் தோன்றும் என்பதுதான் ஐன்ஸ்டைனின் கணிதத் தீர்ப்பு; அதற்குக்காரணம் அவ்வளவு திணிவுள்ள சூரியன் தனக்கருகில் உள்ள காலவெளியில் 'வளைவை' உண்டாக்கியது தான்.

## இவற்றையும் பார்க்கவும்

*ஸ்டீபன் ஹாக்கிங்

## துணைநூல்கள்

*Donal O'Shea. The Poincare Conjecture - In Search of the Shape of the universe. Walker Publishing Co. New York 2007. ISBN 0-8027-1532-X
*Brian Greene. The Elegant Universe. Vintage Books. 2000 -pbk
*Kitty Ferguson. Stephen Hawking - Quest for a theory of everything. Bantam Book. 1992 

.

பகுப்பு:அண்டவியல்
பகுப்பு:இயற்பியல்
சிறிமாவோ பண்டாரநாயக்கா

**சிறிமாவோ ரத்வத்தை டயஸ் பண்டாரநாயக்கா** (*Sirimavo Ratwatte Dias Bandaranaike*) (ஏப்ரல் 17, 1916 - அக்டோபர் 10, 2000) இலங்கையின் ஓர் அரசியல்வாதியாவார். இவர் இலங்கையின் பிரதம மந்திரியாக மூன்று முறை, 1960-1965, 1970-1977 மற்றும் 1994-2000 ஆகிய காலப்பகுதிகளில் பதவியில் இருந்தவர். இவரே உலகிலேயே **முதலாவது பெண் பிரதமருமாவார்**. இலங்கை சுதந்திரக் கட்சியின் தலைவராக இருந்தவர். இவரின் கணவர் மறைந்த முன்னாள் இலங்கை பிரதமர் சொலமன் பண்டாரநாயக்கா. மகள் சந்திரிக்கா பண்டாரநாயக்கா இலங்கையின் நான்காவது நிறைவேற்று அதிகாரம் கொண்ட சனாதிபதியாக இருந்தவர். இவரது ஏனைய மக்கள் அநுரா பண்டாரநாயக்கா, சுனேத்திரா பண்டாரநாயக்கா ஆகியோர்.

## அரசியல் பின்னணி
தனது கணவர் எஸ். டபிள்யூ. ஆர். டி. பண்டாரநாயக்கா கொல்லப்பட்டபின்னர் கட்சியின் தலைமைப் பொறுப்பில் நியமிக்கப்பட்டார். ஜூலை 21, 1960 இல் முதன் முறையாக பிரதமராகத் தேர்ந்தெடுக்கப்பட்டார். 1965 இல் நடந்த பொதுத்தேர்தலில் கட்சி தோல்வியடைந்ததைத் தொடர்ந்து 1970 வரை எதிர்க்கட்சித் தலைவராக இருந்து கட்சியை வழி நடாத்தினார். 1970 பொதுத்தேர்தலில் இடதுசாரிகளுடன் கூட்டுச் சேர்ந்து பெரும் வெற்றி பெற்று இரண்டாம் முறை மீண்டும் பிரதமரானார். 1977 இல் நடந்த தேர்தலில் கட்சி படு தோல்வி அடைந்தது. 1980 இல் அன்றைய ஜே. ஆர். ஜெயவர்த்தனாவின் ஆட்சியினால் ஊழல் குற்றச்சாட்டுகளில் பாராளுமன்றத்தில் இருந்து வெளியேற்றப்பட்டு குடியுரிமை பறிக்கப்பட்டு ஏழு வருடங்களுக்கு அரச பதவிகளை ஏற்கத் தடை செய்யப்பட்டார்.

## மேற்கோள்கள்

 
 

 
 

 
 

பகுப்பு:1916 பிறப்புகள்
பகுப்பு:2000 இறப்புகள்
பகுப்பு:சிங்கள அரசியல்வாதிகள்
பகுப்பு:பண்டாரநாயக்கா குடும்பம்
பகுப்பு:வரலாற்றில் பெண்கள்
பகுப்பு:இலங்கைப் பிரதமர்கள்
பகுப்பு:இலங்கையின் 6வது நாடாளுமன்ற உறுப்பினர்கள்
பகுப்பு:இலங்கையின் 7வது நாடாளுமன்ற உறுப்பினர்கள்
பகுப்பு:இலங்கையின் 8வது நாடாளுமன்ற உறுப்பினர்கள்
பகுப்பு:இலங்கையின் 9வது நாடாளுமன்ற உறுப்பினர்கள்
பகுப்பு:இலங்கையின் 10வது நாடாளுமன்ற உறுப்பினர்கள்
பகுப்பு:இலங்கை செனட் சபை உறுப்பினர்கள்
பகுப்பு:இலங்கை சுதந்திரக் கட்சி அரசியல்வாதிகள்
பகுப்பு:இலங்கையின் எதிர்க்கட்சித் தலைவர்கள்
பகுப்பு:பெண் அரசுத் தலைவர்கள்
பகுப்பு:இலங்கையின் வெளியுறவுத்துறை அமைச்சர்கள்
பகுப்பு:இருபதாம் நூற்றாண்டு இலங்கை அரசியல்வாதிகள்
பகுப்பு:இருபத்தொராம் நூற்றாண்டு இலங்கை அரசியல்வாதிகள்
பகுப்பு:அரசியலில் இலங்கைப் பெண்கள்
பகுப்பு:பெண் பிரதமர்கள்
விக்கிமீடியா நிறுவனம்

[thumb|right|250px|விக்கிமீடியா நிறுவனம் ([சான் பிரான்சிஸ்கோ)]]

**விக்கிமீடியா அறக்கட்டளை நிறுவனம்** என்பது, இலாபநோக்கமற்ற ஓர் அமெரிக்கத் தொண்டு நிறுவனமாகும். இது ஐக்கிய அமெரிக்காவின் புளோரிடா மாநிலத்தில் அமைந்துள்ளது. விக்கிப்பீடியா, விக்சனரி உட்பட பல தன்னார்வச் செயற்றிட்டங்களை பல மொழிகளில் இணையத்தில் முன்னெடுக்கிறது. இந்நிறுவனம் ஜிம்மி வேல்சினால், 20 சூன், 2003 இல் அறிவிக்கப்பட்டது.

## குறிக்கோள்கள்
விக்கிமீடியா அறக்கட்டளையின் அறிவிக்கப்பட்ட இலக்கு திறந்த உள்ளடக்கம், விக்கி சார்ந்த திட்டங்கள் உருவாக்கம், பராமரிப்பு ஆகியன மற்றும் அந்தத் திட்டங்கள் முழு உள்ளடக்கங்களையும் பொதுவாக இலவசமாக வழங்குவது ஆகியனவாகும்.

## திட்டங்கள்

# பல மொழியினரும் பொதுவாக அறியுப்படும் கலைக்களஞ்சியமான *[[விக்கிப்பீடியா]]* உடன், மேலும் பல திட்டங்கள் செயற்படுத்தப் படுகின்றன. இத்திட்டங்கள் அனைத்திலும், 250 க்கும் மேற்பட்ட மொழிகளில், பன்னாட்டினரும் பங்களிப்புச் செய்கின்றனர். அவை வருமாறு;-
# *[[விக்சனரி]]* (wiki+dictionary=wiktionary) என்ற திட்டத்தின் கீழ், விக்கி அகரமுதலி,  வளர்ந்து வருகிறது. 
# *[[விக்கிசெய்தி|விக்கிசெய்திகள்]]*:  கட்டற்ற செய்திக் களமாகும். இது உலகளாவிய தன்னார்வலர்கள் தாமாகவே செய்திகளை உடனுக்குடன் மேலேற்றம் செய்யும் முறையாகும்.
# *[[விக்கிமூலம்]]*: இதனை விக்கிநூலகம் எனலாம். இதில் படவடிவிலும், எழுத்துவடிவிலும் நூல்கள், பலவேறு வடிவங்களில் மேம்படுத்தப்படுகின்றன.
# *[[விக்கிமேற்கோள்]]*: உலக அறிஞர்களின் புகழ் பெற்ற சொற்றொடர்கள், பழமொழிகள், விடுகதைகள் போன்றவற்றினை எழுதலாம்.
# *[[விக்கிநூல்கள்]]*: இந்த திட்டத்தின் வழியே, நீங்கள் விரும்பும் பாடத்தினை நூலாக எழுதலாம்.
# *[[விக்கியினங்கள்]]*: உயிரியல் வகைப்பாட்டியல் படி, உயிரினங்கள் வகைப்படுத்தப்பட்டிருக்கும். இது முழுமையான உயிரியல் வகைப்பாட்டு தளமாகும்.
# *[[விக்கிமீடியா பொதுவகம்]]* என்ற திட்டத்தின் கீழ், நிழற்படங்கள், நிகழ்படங்கள்(காணொளி), அசைப்படங்கள் போன்ற ஊடகங்கள் பேணப்படுகின்றன.
# *[[விக்கித்தரவுகள்]]*: ஒரே மாதிரியான தரவுகள் எண்களைக் கொண்டு, மொழியியல் அடிப்படையில், கணினியியல் நுட்பத்தில் வகைப்படுத்தப்படுகின்றன. இதனால் மொழிபெயர்ப்பும், நமது தேடுதலுக்கு ஒப்ப விடையும் உடனடியாக எடுக்கும் படி எடுக்க பங்களிக்கலாம். புதியவர்களும் எளிதில் பங்களிக்கலாம்.
# இவை தவிர, விக்கிப்பல்கலைக்கழகம், விக்கிப்பயணம், விக்கிமேப்பியா திட்டங்கள் செயற்படுகின்றன. ஆனால் அதில் தமிழ் பங்களிப்பாளர்கள் இல்லை எனலாம்.
# மீடியாவிக்கி என்பது இவை அனைத்தையும் கட்டி காத்து மேம்படுத்தும் மென்பொருள் பிரிவாகும். இதிலும் பங்களிப்பு செய்யலாம்.
# மேல்-விக்கி என்பது மேற்கூறிய அனைத்தும் செயற்படும் முறைகளை ஆய்வு செய்யும், வழிநடத்தும் பிரிவாகும்.

## காட்சியகம்

File:Wiktionary-logo-ta.svg | விக்சனரி
File:WikiNews-Logo-ta.png | விக்கிசெய்திகள்
File:Wikisource-logo-en.svg | விக்கிமூலம்
File:Wikibooks-logo-en.svg | விக்கிநூல்கள்
File:Wikiquote-logo-en clean.svg | விக்கிமேற்கோள்
File:Commons-logo.svg | பொதுவகம்
File:Wikidata-logo-ta.svg| விக்கித்தரவு
File:Mediawiki logo reworked.svg | மீடியாவிக்கி


## மேற்கோள்கள்

பகுப்பு:விக்கிமீடியா திட்டங்கள்
பகுப்பு:விக்கிமீடியா அறக்கட்டளை
ஹலோ ரஸ்ட்

[thumb|[அப்காசியா சுரங்கங்க பிரதேசத்தில் சோதனையின் பிறகு ஹலோ அறக்கட்டளையால் நிறுவப்படும் கல்.]]
**ஹலோ ரஸ்ட்** (*HALO Trust*) பிரித்தானியத் தொண்டு அமைப்பாகும். இது அமெரிக்காவில் பதிவுசெய்யப்பட்ட இலாப நோக்கல்லாத போரினால் கைவிடப்பட்ட வெடிபொருட்களை அகற்றுவதற்கென உருவாக்கப்பட்ட ஓர் அமைப்பாகும். ஹலோ (*HALO*) என்னும் சொல் ஆங்கிலத்தில் *Hazardous Area Life-Support Organisation* என்பதில் இருந்து வந்ததாகும்.

ஹலோ ரஸ்ட் அமைப்பானது 9 நாடுகளில் 7, 000 இற்கும் மேற்பட்ட பணியாளர்களைக் கொண்டு பணிகளை மேற்கொள்கின்றனர். ஹலோ ரஸ்ட் அமைப்பின் மிகப்பெரும் பணியானது ஆப்கானிஸ்தானில் இடம்பெறுகின்றது.

இந்த அமைப்பானது மறைந்த கொலின் காம்பெல் மிச்சினால் ஆரம்பிக்கப்பட்டதாகும். இவர் முன்னைநாள் பிரித்தானியப் படை கேணல் தர அதிகாரியும் பிரித்தானியப் நாடாளுமன்ற உறுப்பினரும் ஆவார்.

இவ்வமைப்பு பெற்ற விருதுகளில் 2012 ஆம் ஆண்டிற்கான அறநிலைய விருதான "ஒட்டுமொத்த வாகையாளர்" விருது குறிப்பிடத்தக்கது.

## உசாத்துணை

## வெளி இணைப்புகள்
*ஹலோ ட்ரஸ்ட் அதிகாரப்பூர்வத்தளம். அணுகப்பட்டது 21 ஜூலை 2007 

பகுப்பு:அமைப்புகள்
மூடநம்பிக்கை

**மூடநம்பிக்கை** என்பது அதன் நம்பிக்கையற்றவர்களால் பகுத்தறிவற்றதாகவும் இயற்கைக்கு அப்பாற்பட்டதாகவும் கருதப்படும் நம்பிக்கையாகும். இது விதி அல்லது மந்திரமாக கருதப்படுகிறது, மேலும் இயற்கைக்கு அப்பாற்பட்ட செல்வாக்கு அல்லது அறியப்படாத பயம் என்று கருதப்படுகிறது.

இது பொதுவாக அதிர்ஷ்டம், தாயத்துக்கள், ஜோதிடம், அதிர்ஷ்டம் சொல்லுதல், ஆவிகள், மற்றும் சில அமானுஷ்ய , குறிப்பாக எதிர்கால நிகழ்வுகள் குறிப்பிட்ட (வெளிப்படையாக) தொடர்பில்லாத முந்தைய நிகழ்வுகளால் முன்னறிவிக்கப்படலாம் போன்ற நம்பிக்கைகள் மூடநம்பிக்கை என்று அழைப்பர்.

பொதுவாக மேற்கத்திய மற்றும் அரபு நாடுகளில், மூடநம்பிக்கை என்ற சொல், நடைமுறையில் உள்ள மதத்தில் கூறப்படும் மூடநம்பிக்கைகள் உள்ளதா என்பதைப் பொருட்படுத்தாமல், சமூகத்தின் பெரும்பான்மையினரால் பின்பற்றப்படாத ஒரு மதத்தைக் குறிக்க பெரும்பாலும் பயன்படுத்தப்படுகிறது.

மூடநம்பிக்கை என்று கருதப்பட்ட பெரும்பாலான தெற்காசிய மற்றும் கிழக்கு ஆசிய மரபுகள் மற்றும் நம்பிக்கைகள் உண்மையானது மற்றும் இவற்றின் பின்னால் அறிவியலும் காரணமும் உள்ளன என்று கண்டறியப்பட்டது. அவை பல்வேறு சிறந்த பல்கலைக்கழகங்கள் மற்றும் நிறுவனங்களில் கூட ஆய்வு செய்யப்படுகின்றன.

## மூடநம்பிக்கை மற்றும் அரசியல்
பண்டைய கிரேக்க வரலாற்றாசிரியர் பாலிபியஸ் தனது *வரலாறுகளில்* *மூடநம்பிக்கை* என்ற வார்த்தையைப் பயன்படுத்துகிறார், பண்டைய ரோமில் சில மூடநம்பிக்கைகள் உரோமைப் பேரரசின் பின்பற்றி மிகவும் நம்பினார். 

## மேலும் பார்க்கவும்

* மானுடவியல்
* பேயோட்டுதல்
* நாட்டுப்புறவியல்
* ஜேம்ஸ் ராண்டி
* அமானுஷ்யம்
* முன்னறிவிப்பு
* போலி அறிவியல்

## மேற்கோள்கள்

## வெளி இணைப்புகள்

* மூடநம்பிக்கைகள் எங்கிருந்து வருகின்றன  : *லைஃப் பத்திரிகையின் ஸ்லைடுஷோ*
* ரஷ்யாவில் மூடநம்பிக்கைகள்
பகுப்பு:மூடநம்பிக்கைகள்
பை நாள்

**பை நாள்** (Pi Day) அல்லது **பை அண்ணளவு நாள்** என்பன <math>\pi \,</math> என்னும் புகழ்பெற்ற கணித மாறிலியைக் கொண்டாடும் நாளாகும். ஒவ்வோர் ஆண்டும் மார்ச் 14ம் நாள் பை நாளாக கொள்ளப்படுகின்றது. அமெரிக்க நாட்காட்டியின் படி 3/14 என்பது மார்ச் 14 ஐக் குறிக்கும். இந்த எண், அதாவது 3.14 என்பது அண்ணளவாக \pi \, ஐயும் குறிக்கும். இது மார்ச் 14 1:59:26 என்ற குறிப்பிட்ட நேரத்திலும் கொண்டாடப்படுகிறது. (π = 3.1415926).

பை அண்ணளவு நாள் என்பது பல்வேறு நாட்களிலும் கொண்டாடப்பட்டு வருகிறது. பொதுவாக இது ஐரோப்பிய நாட்கணக்குகளில் ஜூலை 22 இல் (\pi \, யின் பரவலாக அறிந்த அண்ணளவு \frac{22}{7} )   இது கொண்டாடப்பட்டு வருகின்றது. அல்பர்ட் ஐன்ஸ்டீனின் பிறந்த நாளும் மார்ச் 14 இல் வருவது குறிப்பிடத்தக்கது.

\pi \, நாள் முதன்முறையாக 1988இல் கலிபோர்னியாவில் உள்ள அறிவியல் நுட்பசாலையான எக்ஸ்புளோடோறியத்தில் கொண்டாடப்பட்டது. அந்நாளில் நுட்பசாலையைச் சுற்றி அலுவலர்களினதும் பொதுமக்களினதும் அணிவகுப்புடன் கொண்டாடப்பட்டது. அணிவகுப்பின் முடிவில் பை (Pye) எனப்படும் உணவுப்பண்டம் அனைவருக்கும் பரிமாறப்பட்டு அந்நாள் கொண்டாடப்பட்டது. *லாறி ஷோ* (Larry Shaw) என்பவர் இந்நாளை அறிமுகப்படுத்தினார்.

## பை நாள் கொண்டாடப்படும் நாட்கள்
* பெப்ரவரி 27 - ஆண்டு தொடக்க நாளில் இருந்து பூமி தனது ஒழுக்கை 1 ரேடியன் அளவு சுற்றிவரும் நாள்.
* மார்ச் 14 - 3.14
* ஜூலை 22: 22/7
* நவம்பர் 10: ஆண்டின் 314வது நாள் (நெட்டாண்டுகளில் நவம்பர் 9)
* டிசம்பர் 21, பிப 1:13: ஆண்டின் 355வது நாள், 1:13 மணிக்கு (இது சீன அண்ணளவாகும் (355/113)

## மேற்கோள்கள்


## வெளி இணைப்புகள்

*Exploratorium's Pi Day Web Site
*Official website of the International Day of Mathematics
*UNESCO page on the International Day of Mathematics
*NPR provides a "Pi Rap" audiovideo
*Pi Day
*Professor Lesser's Pi Day page
*数学漫谈 (A Tour  of Mathematics),  a public lecture (in Chinese) delivered by Professor Ya-xiang Yuan (President of International Council for Industrial and Applied Mathematics) on 14 March 2020, the first International Day of Mathematics (slides)
* எக்ஸ்புளோறடோறியம்
* மாயினில் பை நாள்
* பை நாள் கொண்டாடுவது எப்படி
* PiDay.org

பகுப்பு:மார்ச் சிறப்பு நாட்கள்
பகுப்பு:எண்கள்
பகுப்பு:சூலை சிறப்பு நாட்கள்
1942

**1942**  (**[[ரோம எண்ணுருக்கள்|MCMXLII]]**) ஒரு வியாழக்கிழமையில் ஆரம்பமான ஒரு சாதாரண கிரிகோரியன் ஆண்டு ஆகும்.

## நிகழ்வுகள்
* ஜனவரி 1 - ஐ.நா சபை உருவாக உறுதி மொழி எடுக்கப்பட்டது. இதில் கலந்து கொண்டவர்கள் அமெரிக்க ஜனாதிபதி ரூஸ்வெல்ட் மற்றும் இங்கிலாந்து பிரதமர் சர்ச்சில் ஆகியோர் ஆவர்.
* ஜனவரி 2 - மணிலா ஜப்பானியரினால் கைப்பற்றப்பட்டது.
* ஜனவரி 11 - கோலாலம்பூர் ஜப்பானியரினால் கைப்பற்றப்பட்டது. 
* ஜனவரி 19 - ஜப்பானியர் பர்மாவினுள் நுழைந்தனர்.
* ஜனவரி 25 - தாய்லாந்து ஐக்கிய அமெரிக்கா மற்றும் ஐக்கிய இராச்சியம் மீது போரை அறிவித்தது. 
* பெப்ரவரி 15 - சிங்கப்பூர் யப்பானியரிடம் சரணடைந்தது. 
* பெப்ரவரி 19 - 242 ஜப்பானிய போர் விமானங்கள் அவுஸ்திரேலியா டார்வின் நகரைத் தாக்கின.
* ஏப்ரல் 5 - ஜப்பானியக் கடற்படையினர் இலங்கையின் கொழும்பு நகரைத் தாக்கினர். தீவின் தென்மேற்கில் இரண்டு பிரித்தானியக் கப்பல்கள் (*HMS Cornwall, HMS Dorsetshire*) மூழ்கடிக்கப்பட்டன.
* ஏப்ரல் 9 - ஜப்பானியக் கடற்படையினர் இலங்கையின் திருகோணமலை நகரைத் தாக்கினர். பிரித்தானியக் கப்பல் (*HMS Hermes*), அவுஸ்திரேலியக் கப்பல் (*HMAS Vampire*) கிழக்குக் கரையில் மூழ்கடிக்கப்பட்டன. 
* மே 5 - பிரித்தானியப் படையினர் மடகஸ்காரைத் தாக்கினர். 
* ஆகஸ்ட் 9 - மகாத்மா காந்தி பம்பாயில் கைது செய்யப்பட்டார்.
* அக்டோபர் 16 - பம்பாயில் இடம்பெற்ற வெள்ளப் பெருக்கில் 40,000 பேர் கொல்லப்பட்டனர்.
* டிசம்பர் 29 - கல்கத்தாவை ஜப்பான் தாக்கியது.

## பிறப்புகள்
* சனவரி 8 - ஸ்டீபன் ஹோக்கிங், பிரித்தானிய இயற்பியலாளர்
* சனவரி 8 - ஜூனிசிரோ கொய்சுமி, சப்பானின் 56வது பிரதமர்
* சனவரி 17 - முகம்மது அலி, அமெரிக்க குத்துச்சண்டை வீரர்
* சனவரி 25 - எய்சேபியோ, மொசாம்பிக் போர்த்துக்கீச காற்பந்தாட்ட வீரர்
* மார்ச் 21 - அலி அப்துல்லாஹ் சாலிஹ், யெமன் முன்னாள் அரசுத்தலைவர்
* மார்ச் 28 - டானியல் டெனற், அமெரிக்க மெய்யியலாளர்
* ஏப்ரல் 12 - யாக்கோபு சூமா, தென்னாப்பிரிக்க அரசுத்தலைவர்
* மே 29 - மாதுலுவாவே சோபித்த தேரர், இலங்கைப் பௌத்த பிக்கு, மனித உரிமை செயற்பாட்டளர் (இ. 2015)
* சூன் 2 - டென்மார்க் சண், ஈழத்து திரைப்பட இசையமைப்பாளர்.
* சூன் 12 - பேர்ற் சக்மன், மருத்துவம் அல்லது உடலியங்கியலுக்கான நோபல் பரிசு பெற்ற செருமானியர் 
* சூன் 17 - முகம்மது அல்-பராதிய், அமைதிக்கான நோபல் பரிசு எகிப்தியர்
* சூன் 18 - தாபோ உம்பெக்கி, தென்னாப்பிரிக்க அரசுத்தலைவர்
* சூலை 13 - ஹாரிசன் போர்ட், அமெரிக்க நடிகர்
* ஆகஸ்டு 17  - ரோஷன் சேத், பிரித்தானிய நடிகர்
* செப்டம்பர் 15 - வென் ஜியாபாவோ, சீனப் பிரதமர்
* அக்டோபர் 11 - அமிதாப் பச்சன், இந்திய நடிகர்
* அக்டோபர் 23 - மைக்கேல் கிரைட்டன், அமெரிக்க எழுத்தாளர் (இ. 2008)
* நவம்பர் 27 - ஜிமி ஹென்றிக்ஸ், அமெரிக்க கித்தார் கலைஞர் (இ. 1970)
* டிசம்பர் 17 - முகம்மது புகாரி, நைஜீரிய அரசுத்தலைவர்
* டிசம்பர் 29 - ராஜேஷ் கன்னா, இந்திய நடிகர் (இ. 2012)
* முஅம்மர் அல் கதாஃபி, லிபியா தலைவர் (இ. 2011)

## இறப்புகள்
* ஏப்ரல் 28 - உ. வே. சாமிநாதையர், தமிழறிஞர் (பி. 1855)
* மார்ச் 12 - வில்லியம் ஹென்றி பிராக், இயற்பியலுக்கான நோபல் பரிசு பெற்ற ஆங்கிலேயர் (பி. 1862)
* ஏப்ரல் 17 - சான் பத்தீட்டு பெரென், இயற்பியலுக்கான நோபல் பரிசு பெற்ற பிரெஞ்சு அறிவியலாளர் (பி. 1870)
* ஆகத்து 9 - இதித் ஸ்டைன், செருமனிய மெய்யியலாளர் (பி. 1891)

## நோபல் பரிசுகள்
* வழங்கப்படவில்லை

## இவற்றையும் பார்க்கவும்
* 1942 இல் வெளிவந்த தமிழ்த் திரைப்படங்கள்

## 1942 நாட்காட்டி

## மேற்கோள்கள்

*
1990கள்

**1990கள்** என்றழைக்கப்படும் பத்தாண்டு 1990ஆம் ஆண்டு ஆரம்பித்து 1999-இல் முடிவடைந்தது. 1990களின் காலகட்டத்தில் சோவியத் ஒன்றியத்தின் வீழ்ச்சி, மற்றும் பனிப்போர் முடிவு போன்ற நிகழ்வுகள் முக்கியமானதாகக் கருதப்பட்டது. அத்துடன் மத்திய தர வீடுகளில் கணினி அறிமுகம், இணையம் அறிமுகம் போன்றவையும் இக்காலத்தில் நிகழ்ந்த முக்கிய மாற்றங்களாகும்.

thumb|right|ருவாண்டாவில் இனப்படுகொலை
## குறிப்பிடத்தக்க நிகழ்வுகள்
* ஈராக் குவெய்த்தை ஆக்கிரமித்தது (ஆகஸ்ட் 2, 1990). 
* மொஸ்கோ புரட்சி, அதைத் தொடர்ந்து சோவியத் ஒன்றியம் கலைப்பு (டிசம்பர் 21, 1991)
* தென்னாபிரிக்காவில் நிறவெறிக் கொள்கை முடிவுக்கு வந்தது (1994)
* ருவாண்டாவில் ஒரு மில்லியன் மக்கள் கொல்லப்பட்டமை (1994).

## உள்நாட்டுப் போர்கள்

## நுட்பம்
right|thumb|உலக வலைப் பின்னல்

## வெளி இணைப்புகள்
*1990கள்
*1990கள் கிழமைகளில்
*90sxchange.com 
*First 90s Nostalgia Website
*90s memories and memorabilia
*Crazyfads.com — 1990s fads
*VH1's I Love The 90s 
*VH1's I Love The 90s Part Deux 
*WWW-VL: US History: 1990s History
*It's All About the 90s - Collection of Photos,Music,Videos etc. 

## மேற்கோள்கள்


பகுப்பு:20-ஆம் நூற்றாண்டு
2000கள்

**2000கள்** என்றழைக்கப்படும் பத்தாண்டு காலப்பகுதி 2000ஆம் ஆண்டு ஆரம்பித்து 2009-இல் முடிவடையும். இக்காலப்பகுதி பொதுவாக பல்வேறு தரப்பட்ட தாக்கங்களைக் கொண்டிருந்தது. பொருளாதாரத்தில் ஆசிய நாடுகளின் வளர்ச்சி, முக்கியமாக சீனா, மற்றும் இந்தியாவின் மாபெரும் பொருளாதார வளர்ச்சி உலக வர்த்தகத்தில் தாக்கத்தை உண்டுபண்ணியது.

தொழில் நுட்பத்தில், எண்மிய (*டிஜிட்டல்*) நுட்பம் கணனி, இணையம் மட்டுமல்லாமல், தொலைபேசி, ஒளிப்படக் கருவிகள், டிஜிட்டல் இசை போன்றவற்றில் உலகமயமாதல் பல முன்னேற்றங்களைத் தந்திருக்கிறது.

அரசியலில் முக்கியமாக இக்காலப்பகுதியில் பயங்கரவாதத்திற்கெதிரான போர் முக்கியமானதாகக் கருதப்படுகிறது. செப்டம்பர் 11, 2001 தாக்குதல் பின்னர் ஈராக் போருக்கு வழிகோலியது.

## மேற்கோள்கள்


பகுப்பு:21-ஆம் நூற்றாண்டு
பகுப்பு:20-ஆம் நூற்றாண்டு
பிரதிபா பாட்டில்

**பிரதிபா தேவிசிங் பாட்டில்** (*Pratibha Devisingh Patil*, , பிறப்பு: டிசம்பர் 19, 1934; பரவலான அழைப்புப் பெயர்: *பிரதிபா தாயி*, प्रतिभा ताई) இந்தியாவின் முதலாவது பெண் குடியரசுத் தலைவர் ஆவார். அத்துடன் 
மகாராஷ்டிரா மாநிலத்தில் இருந்து தேர்ந்தெடுக்கப்பட்ட முதலாவது குடியரசுத் தலைவரும் ஆவார் . இந்திய தேசியக் காங்கிரஸ் கட்சியின் உறுப்பினரான இவர் ஆளும் ஐக்கிய முற்போக்குக் கூட்டணி வேட்பாளர் ஆவார். ஜூலை 19, 2007இல் நடந்த குடியாராசுத் தலைவர் தேர்தலில் போட்டியிட்டு இவருக்கு எதிராகப் போட்டியிட்ட *பைரன் சிங்க் ஷெகாவத்* அவர்களைத் தோற்கடித்து வெற்றி பெற்றார்..

மராட்டிய மாநிலத்தில் உள்ள ஜல்கான் மாவட்டத்தில் பிரதிபா பாட்டில் பிறந்தார். அவரின் தந்தை பெயர் ஸ்ரீ நாராயண ராவ். ஜல்கானில் உள்ள எம். ஜே. கல்லூரியில் முதுகலைமாணி (எம். ஏ.) பட்டம் பெற்றார். பின்னர் அவர் மும்பையில் உள்ள அரசு சட்ட கல்லூரியில் எல்.எல்.பி. பட்டம் பெற்று வக்கீலாகவும் பயிற்சி பெற்றார்.

மகாராஷ்டிரா மாநில அவையில் உறுப்பினராக 1962 முதல் 1985 வரை இருந்தவர். நாடாளுமன்ற உறுப்பினராகவும் 1991 முதல் 1996 வரையில் இருந்தவர்.2004 ஆம் ஆண்டு முதல் ராஜஸ்தான் மாநில ஆளுநராக பணியாற்றினார்.

## சர்ச்சை
இவர் ஜனாதிபதியாக  தான் பதவி வகித்த காலத்தில் தனக்கு கிடைத்த பரிசு பொருள்களை ஓய்வு பெற்ற பின்னர் ‌‌எடுத்துச் சென்றது.
தன்னுடைய பதவிக்காலத்தில் ரூ.205 கோடி செலவில் 252 முறை வெளிநாடுகளுக்குப் பயணம் மேற்கொண்டது.

## இதனையும் காண்க
* மாநிலங்களவைத் துணைத் தலைவர்கள் பட்டியல்

## மேற்கோள்கள்


## வெளி இணைப்புகள்
* http://tamil.sify.com/news/fullstory.php?id=14472846
* ராஜஸ்தான் அரசு இணையத்தளம் 
* இந்திய நாடாளுமன்ற இணையத்தளம் 

பகுப்பு:1934 பிறப்புகள்
பகுப்பு:வாழும் மக்கள்
பகுப்பு:மகாராட்டிர அரசியல்வாதிகள்
பகுப்பு:மராத்தியர்கள்
பகுப்பு:10வது மக்களவை உறுப்பினர்கள்
பகுப்பு:இந்தியப் பெண்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:மாநிலங்களவைத் துணைத் தலைவர்கள்
பகுப்பு:இந்தியக் குடியரசுத் தலைவர்கள்